Pipistrel Velis Electro

Pipistrel Velis Electro on kaheistmeline maailma esimene täiselektriline lennuk, mille EASA (European Union Aviation Safety Agency) on sertifitseerinud juunis 2020. aastal. Velis Electro leiutati Sloveenias ja selle põhieesmärk oli pilootide väljaõpetamine. Velis on Pipistrel Virus SW 121 elektrimootoriga versioon. Virus SW 121 on Rotax 912 S3 sisepõlemismootoriga lennuk, mille esmakordne lend toimus 1999. aastal.

Omadused 
Velis Electro on täiselektriline lennuk, mille mootor ei tekita heitgaase ja mille müratase on väga väike võrreldes lennukiga, millel on sisepõlemismootor (60 dB vs 70,8 dB). Kuna Velis on keskkonnasõbralik lennuk, saab sellega lennata linnapiirkonnade lähedalt kahjustamata elanike tervist ja rahu.

Ettevõte Pipistrel demonstreeris oma elektrilise lennuki tipp-tasemel ohutust. Selle ohutus on suurem võrreldes tavaliste lennukitega. Velis Electro on suuteline lendama külma, kuuma kui ka vihmase ilmaga. Samuti tõestas Pipistrel, et Velis on võimeline taluma lennu ajal tekkivaid tõrkeid ja jätkama lendu ka ühe akuga.

Lennuki juhtimine ei ole muutunud selle eripärase mootori tõttu keerulisemaks. Lennuki tootja väitab, et Velise kasutamine ja hooldus on kerge ning odav. See on tänu sellele, et Velise projekteerimisel üritati vähendada liikuvaid osi, mis edaspidiselt tõstavad lennuki töökindlust.

Velis Electrosse on integreeritud süsteem, mis kogu aeg jälgib ja analüüsib lennuki seisundit. See omakorda tõstis kaks korda lennuki eluiga võrreldes eelmiste elektriliste lennukite põlvkonnaga.

Jõuallikas 
Elektriline mootor, mis on välja töötatud partneritega EMRAX ja EMSISO, on vedela jahutussüsteemiga ja saab toidet kahest akupakist nimivõimsusega 24,8 kWh. Elektrisüsteem töötab alalisvoolu pingega 345 V. Üks akupakk paikneb lennuki ninaosas ja teine salongi taga. Akud on samuti vedela jahutussüsteemiga ja ühendatud paralleelselt. See tähendab, et akud on üksteisest sõltumatud ja ühe aku rikke korral saab teine jätkata oma tööd. 

Elektri mootor väntab 3-labalist propellerit fikseeritud sammuga. Kokku annab Velise jõuallikas välja 57,6 kW võimsust.

Jahutussüsteem koosneb radiaatorist ja kahest elektriajamiga pumbast, mis asuvad tagumise aku taga. Radiaatori õhu sisselaskeava asub lennuki kere vasakul küljel ja soe õhk lahkub kere põhjast. Selleks, et laadimise ajal akud ei kuumeneks üle, on radiaatori taga paigutatud kaks ventilaatorit. Akusid saab laadida kasutades Pipistreli elektrilist laadijat Velise parda peal oleva laadimispordi kaudu. Erinevalt sisepõlemismootoritega lennukitest ei ole Velise elektrimootoreid vaja enne õhkutõusmist soojendada.

Tehnilised andmed 
Järgnevalt on esitatud Velis Electro tehnilised andmed.

Meeskond: 1

Reisijate arv: 1

Pikkus: 6,47 m 

Kõrgus: 2,08 m 

Tiivaulatus: 10,71 m 

Tiivapindala: 9,51 m2 

Suurim kaal õhkutõusmisel: 600 kg 

Suurim kaal maandumisel: 600 kg 

Jõuallikas: Pipistrel E-811/268MVLC

 Suurim võimsus õhkutõusmisel (MTOP): 57,6 kW / 2500 p/min
 Maksimaalne pidev võimsus: 49,2 kW / 2350 p/min

Propeller: 3-labaline fikseeritud sammuga Pipistrel P-812 / 164-F3A 

Maksimaalne kiirus: 181,5 km/h (98 knots)

Koormusteguri piirid: +4G/-2G

Energiaallikas: 2 liitiumakut paralleelühendusega, ühe aku nimivõimsus 11,0 kWh

Viited